নগরীর দক্ষিণ সুরমা ঝালোপাড়া এলাকার একটি কলোনীতে পারিবারিক কলহের জের ধরে স্ত্রী ও ২ কন্যা সন্তানকে খুন করে পালিয়ে যায়। পরে ৩০ জুলাই দুপুর সাড়ে ১২টার দিকে দক্ষিণ সুরমা থানা পুলিশ ঘটনাস্থলের বাথরুম থেকে তাদের গলিত লাশ উদ্ধার করে ময়না তদন্তের জন্য ওসমানী হাসপাতালের মর্গে প্রেরণ করে। এ ঘটনায় এরশাদ নামে ওই কলোনির কেয়ারটেকারকে আটক করলেও পরে ছেড়ে দেয় পুলিশ। কলোনির মালিক প্রবাসী কামাল আহমেদের বড় ভাই মোস্তফা মিয়া ওই সময় বলেন নিহত ৩ নারীই কলোনির কেয়ারটেকার এরশাদের আত্মীয়। তিনদিন আগে নিহত তিনজন ও একজন পুরুষ বেড়াতে আসেন। তারা ওই কক্ষেই ছিলেন। দুই দিন যাবত কক্ষটি তালাবদ্ধ থাকার পর দুর্গন্ধ বেরুলে থানায় খবর দেওয়া হয়। নিহতরা হচ্ছে- জনি বেগম শিউলী (৩৫) ও তার দুই মেয়ে মীম আক্তার (১৫) ও তাসকীন আক্তারের (১৩)।